《观老杜久客一篇其言有感于吾心者因为八咏 其一 羁旅知交态》
宋代·程俱

故里翻为客，衰年亦倦游。犊裈惭北阮，膰馈略东丘。

门巷游麋鹿，闾阎风马牛。翟公良可笑，大署欲何求。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。